**מכרז פומבי ממוכן מס' 30/18**

**לרכישה אספקה, הפעלה, שירותי מומחה , הדרכה ותחזוקה של מרכזיות IPמתוצרת Avaya**

1. בנק ישראל (להלן "הבנק") מזמין בזה הצעות לתחזוקה של מרכזיות AVAYA, שדרוגן וביצוע רכישות נוספות , הכל כמפורט במפרט המכרז, המצורף כחלק ד' למסמכי המכרז.
2. תקופת ההתקשרות עם הספק שייבחר תהא ל-**3 שנים** החל מיום חתימת מורשי החתימה מטעם הבנק על הסכם ההתקשרות עם המציע אשר ייבחר. למזמין תהיה אופציה חד צדדית ובלעדית, להאריך את תוקף ההסכם ב- **3 תקופות נוספות**, לתקופה של **שנה אחת** בכל פעם או חלק ממנה, כך שסך כל תקופת ההתקשרות לא תעלה על **6 שנים**.
3. הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות, והזוכה במכרז מתחייב לספק לבנק גם שירותים נוספים אלו במהלך תקופת ההתקשרות.
4. רשאי להשתתף במכרז כל גורם אשר עומד, במועד הגשת ההצעה, בכל הדרישות המפורטות להלן. המציע יגיש במסגרת הצעתו את כל החומר הרלבנטי, כשהוא מלווה במסמכים המתאימים, המעידים על עמידתו בדרישות אלו:
   1. המציע הוא אזרח ישראל, או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
   2. המציע הוא ספק שירות מורשה מטעם חברת Avaya ברמת תחזוקה של SAPPHIRE לפחות.
   3. המציע מעסיק לפחות שני טכנאים מומחים בעלי הסמכת UC (Unify Communication) מטעם חברת Avaya ולפחות שני טכנאים מומחים בעלי הסמכת CC (Contact Center) מטעם חברת Avaya.
   4. המציע מחזיק מוקד תמיכה הפועל 24 שעות ביממה, שבעה ימים בשבוע למעט מועדי ישראל כהגדרתם במיפרט.
5. את מסמכי המכרז במלואם ניתן לראות באתר האינטרנט של בנק ישראל שכתובתו: [www.bankisrael.org.il](http://www.bankisrael.org..il), וניתן להורידם משם.
6. ההצעות למכרז יוגשו לתיבת מכרזים אלקטרונית כמפורט במסמכי המכרז. את ההצעה ואת כל המסמכים הנלווים אליה, כשהם חתומים ע"י בעל סמכות לחייב את המציע, יש לסרוק לתוך תיבת המכרזים האלקטרונית, עד**, ‏יום שני 12 נובמבר 2018 בשעה 12:00.**

**הבנק אינו חייב לקבל את ההצעה הזולה ביותר, או הצעה כלשהי.**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז.**